Herbruikbare Tot 2 Jaar Air Cleaner Bag Moso Bamboe Houtskool - Buy Herbruikbare 2 Jaar Air Cleaner,Luchtreiniger Zak,Bamboe Houtskool Product on Alibaba.com
L14 * W18 * H3.5cm
Thuisgebruik, auto gebruik
WELKOM OM EEN ONDERZOEK NAAR ONS!
aangename geur aardgas geur action geuren
airco baby aanbieding neutral airwick NZ36K6430RG in Fingerprint Resistant Matte Black Stainless Steel by Samsung in Medford, WI - 36" Electric Cooktop
Model # NZ36K6430RG Rebate Tag Spaar vir aftrede en jou kinders se opvoeding: Wat kom eerste? - Jou Geld | Solidariteit WêreldJou Geld | Solidariteit Wêreld
Tuis › 2016-wenke › Spaar vir aftrede en jou kinders se opvoeding: Wat kom eerste?
Spaar vir aftrede en jou kinders se opvoeding: Wat kom eerste?
Vrydag, Mei 29th, 2015
In die huidige ekonomiese klimaat vind Suid-Afrikaanse gesinne hulle dikwels tussen die duiwel en die diep blou see wanneer besluite geneem moet word oor spaar vir die toekoms.
Waarvoor behoort jy eerste te spaar? Jou kinders se opvoeding en dan aftrede? Of omgekeerd? Danelle van Heerde, hoof van adviesprosesse by Sanlam Persoonlike Finansiering, is van mening dat een finansiële prioriteit altyd voorkeur moet geniet – spaar vir aftrede.
“Baie mense stel uit om vir aftrede te begin spaar want hulle glo dit is belangriker om eers geld vir hulle kinders se opvoeding weg te sit. Hulle dink hulle sal kan inhaal om vir aftrede te spaar sodra hulle kinders begin werk. Sommiges glo dat met ŉ goeie opvoeding hulle kinders vir hulle sal kan sorg op hulle oudag,” sê Van Heerde.
Sy glo egter dat aftrede eerste kom – en wel om die volgende redes:
Jy kan nie geld vir aftrede leen nie. Jy kan egter vir jou kinders se opvoeding leen, gewoonlik teen baie goeie rentekoerse. Ander opsies is ook beskikbaar, insluitend beurse. Dit mag ook ŉ goeie idee wees om jou kinders aan te moedig om ŉ “gap”-jaar te neem om geld te verdien en die werk-omgewing te ervaar voordat hulle met hulle studies begin. Dit sal hulle ook ŉ beter idee gee van die loopbaanrigting wat hulle wil inslaan.
Jou kinders is nie jou aftreefonds nie. “Ons is alreeds die ‘toebroodjie-generasie’. Baie mense voorsien finansieel nie net vir hulle kinders nie, maar ook vir hulle ouers, wat nie genoegsaam vir hulle aftrede gespaar het nie. En in alle waarskynlikheid sal jy langer leef as wat jou ouers sal. Wil jy werklik so ŉ swaar finansiële las op jou kinders plaas, wat vir hulle eie gesinne sal moet sorg?” vra Van Heerde.
Jy moet toelaat dat samestelling (“compounding”) sy towerkrag uitoefen. Samestelling is al die agste wonder van die wêreld genoem. Hoe vroeër jy vir aftrede begin spaar, hoe meer sal jou geld eksponensiaal groei totdat jy die dag aftree. “Ons maatstaf is dat as jy in jou twintigs begin spaar, jy ten minste 10% van jou maandelikse salaris sal moet spaar om ŉ pensioen van 60% van jou finale salaris op ouderdom 65 te geniet. Hierdie syfer vermeerder egter tot 15% as jy in jou dertigs begin, en 20% as jy eers in jou veertigs geld begin wegsit.”
Mense begin later in hulle lewe met ŉ gesin. Indien jy in jou laat-dertigs met ŉ gesin begin, sal jou kinders die arbeidsmark waarskynlik eers betree wanneer jy wil aftree. Dit sal ŉ reuse las op hulle plaas om na jou te moet omsien wanneer hulle moontlik self nog nie baie verdien nie.
Jy moet vir jou kinders ŉ voorbeeld stel. Dit is absoluut noodsaaklik dat jou kinders vir hulle eie aftrede begin spaar vanaf die dag wat hulle hulle eerste salaristjek ontvang. Die beste manier vir hulle om hierdie belangrike les te leer, is om jou voorbeeld te volg. As jy spaar vir aftrede nie ŉ prioriteit gemaak het nie, wees eerlik oor jou fout en verduidelik aan hulle wat jy moes gedoen het en waarom.
“Om vir die toekoms te spaar beteken om keuses te maak en ŉ balans te skep tussen wedywerende finansiële eise,” sê Van Heerde.
“Voorsiening vir aftrede kom altyd eerste en as jy daarna geld oor het, kan jy daarvan wegsit vir jou kinders se opvoeding. ŉ Professionele finansiële adviseur sal kan uitwerk hoeveel jy vir jou aftrede sal benodig, en ŉ beleggingsplan dienooreenkomstig opstel,” sluit sy af.